Diosdado Cabello

Diosdado Cabello Rondón (født 15. april 1963 i El Furrial, Monagas) er en venezuelansk politiker for PSUV, ingeniør og tidligere offiser. Han var involvert i president Hugo Chávez Frías' tilbakekomst etter statskuppet i 2002, og han var det året en kort periode Venezuelas fungerende president. 

Han har vært et ledende medlem av de politiske partiene Movimiento V República og PSUV, som det førstnevnte partiet ble innlemmet i 2008. Fra 2004 til 2008 var han delstaten Mirandas guvernør, men tapte så guvernørvalget mot Henrique Capriles Radonski. 

Under Chávez holdt han flere ministerstillinger i kortere perioder, og i 2010 ble han valgt inn i nasjonalforsamlinga. I 2011 utnevnte presidenten ham til PSUVs visepresident, og i 2012 ble han valgt til nasjonalforsamlingens president. 

Referanser

Kategori:Venezuelanske offiserer
Kategori:Venezuelanske presidenter
Kategori:Personer fra Latin-Amerikas frigjøringskriger
Kategori:Personer fra Monagas